XXIX 
Bælter, men al Skrabning her var nu umulig, da Strømmen pludselig var be¬ 
gyndt at løbe med en rivende Hast. Paa dybt Vand udfor Middelfart Havn 
skrabedes dog en Mængde meget store Mytilus ediilis bevoksede med Acti- 
noloba dianthus. — Kongebroen, som plejer at huse en meget smuk Flora 
og Fauna, var under Reparation. Derimod fik man en siælden Lejlighed til 
at se en Mængde store og prægtige Søanemoner, Actinoloba dianthas og 
Actinia crassicornis i et gabende Hul, som en Damper havde slaaet i Sten¬ 
molen ved Middelfart Havn. 
Deltagerne indkvarteredes nu paa Behrendts Hotel, i hvis Sal der blev 
opstillet en Række smaa Akvarier, hvori Lederen anbragte en Del af de ind¬ 
samlede Dyr. Medens Selskabet spiste til Aften, fik Dyrene Tid og Ro til 
at udstrække sig i al deres Pragt og frembød et smukt Skue, da man efter 
Bordet tog dem nærmere i Øjesyn. Den smukke Aften benyttede adskillige 
af Deltagerne til en Tur gennem Skoven til Kongebroen. 
Næste Dag gik Deltagerne i Baaden Kl. 772 Fm. Der blev først taget 
et Par Træk med Skraber neden for Kongebroskoven, hvor Bunden paa Skraa- 
ningen nær Land bestaar af rent, graat plastisk Ler, gennemhullet af Pholas 
og Zirphæa\ nogle smaa Eksemplarer fandtes levende, men de større sidder 
saa dybt nedborede i den faste Lermasse, at en almindelig Skraber ikke kan 
naa dem. 
Kursen sattes derefter mod Fænø. Paa Flakket ved Øens Nordende skra¬ 
bedes efter Sandmuslinger; der fandtes ingen levende, men talrige døde 
Skaller af Mya arenaria og truncata; her fandtes ogsaa Tellina tenuis og 
calcarea. 
I Mundingen af Gamborg Fjord, hvor Bunden bestaar af blødt, sort Mud¬ 
der, foretoges flere Skrabninger; i denne Bund lever en Mængde Muslinger, 
særlig Corbula gibba, Syndosmya alba og Caltellus pellucidus; Skraberen 
tog mest døde Skaller, dog ogsaa nogle levende Eksemplarer. Lidt længere 
ude, hvor Mudderet er lidt sandblandet, fandtes Masser af døde og enkelte 
levende, store Cyprina islandica\ ogsaa nogle Østersskaller fandtes. Paa 
Cyprinaskaller sad adskillige Ciona intestinalis og Styelopsis grossalaria\ 
i de mudderfyldte Skaller fandtes levende Saxicava og talrige Børsteorme, 
særlig Phyllodocider; desuden fandtes Trophonia plumosa. 
Skrabningerne fortsattes ikke længere udefter, idet Regnen skyllede ned 
og gjorde Opholdet i Baaden mindre behageligt. Ved Færgebroen paa Fænø 
saas flere smukke Tangsnarre-Reder. — Efter at have spist Frokost i Pavil¬ 
lonen paa Fænø spadserede Deltagerne til den flade Nordstrand, hvor mæg¬ 
tige Eksemplarer af Cardiiim edule fandtes levende paa Sandbunden paa 
ganske lavt Vand. Fra Skoven vil desuden erindres de prægtige Bevoksnin¬ 
ger af Ramsløg, der netop stod i fuldt Flor. 
Deltagerne sejlede nu til Strib, hvorfra det havde været Meningen at 
foretage en geologisk Ekskursion til’ den interessante Røgle Klint. Dr. V. 
Nordman n, som havde lovet at være Leder herved, var imidlertid blevet 
forhindret, men havde til Gengæld oversendt en haandtegnet, meget instruk¬ 
tiv Plan af Klinten; alligevel blev det paa Grund af Regnen, som ustandse¬ 
lig strømmede ned, nødvendigt at opgive Turen. 
